b'\n_START_ARTICLE_\n\xc5\xbdeljezni\xc4\x8dka pruga Zagreb \xe2\x80\x93 Beograd\n_START_PARAGRAPH_\n\xc5\xbdeljezni\xc4\x8dka pruga Zagreb \xe2\x80\x93 Beograd bila je \xc5\xbeeljezni\xc4\x8dka pruga od Zagreba GK do Beograda, preko Vinkovaca._NEWLINE_Danas je ovaj pravac dio ve\xc4\x87eg \xc5\xbeeljezni\xc4\x8dkog pravca Koridor X. Slu\xc5\xbebeni naziv hrvatskog dijela trase je "Pruga Zagreb \xe2\x80\x93 (Vinkovci \xe2\x80\x93) Tovarnik" a srbijanskog dijela "Pruga Beograd \xe2\x80\x93 \xc5\xa0id".\n_START_SECTION_\nElektrifikacija\n_START_PARAGRAPH_\nOvo je bila prva u cijelosti elektrificirana pruga u Hrvatskoj. Elektrificirana je naponom 25kV/50Hz na cijeloj svojoj duljini. Dijelovi su strukturalno izgra\xc4\x91eni za brzine do 200km/h. 200km/h se smatra donjom granicom pruge za promet velikim brzinama._NEWLINE_Iz sigurnosno tehni\xc4\x8dkih razloga maksimalna dopu\xc5\xa1tena brzina je 160 km/h. Signalni sustav i razmak predsignala i signala ne dopu\xc5\xa1ta ve\xc4\x87e brzine._NEWLINE_Pruga je u promet elektri\xc4\x8dnom vu\xc4\x8dom pu\xc5\xa1tena 31. svibnja 1970.\n_START_SECTION_\nUstroj\n_START_PARAGRAPH_\nNajve\xc4\x87i dio pruge je izveden kao dvokolosije\xc4\x8dna \xc5\xbeeljezni\xc4\x8dka pruga. Ova pruga spaja ve\xc4\x87i isto\xc4\x8dni dio kontinentalne Hrvatske. Pruga je izrazito ravni\xc4\x8darska, sa prili\xc4\x8dno blagim zavojima velikog radijusa. Svi \xc5\xbeeljezni\xc4\x8dko-cestovni prijelazi su osigurani minimalno Andrijinim kri\xc5\xbeem, polubranicima ili punom rampom. \xc5\xbdeljezni\xc4\x8dki nasipi niveliraju prugu. Zbog toga su nagibi vrlo blagi. Na mnogim mjestima su kri\xc5\xbeanja denivelirana i sagra\xc4\x91eni su vijadukti, kako bi se izbjeglo direktno kri\xc5\xbeanje, gdje god je to bilo fizi\xc4\x8dki mogu\xc4\x87e.\n_START_SECTION_\nHrvatski brzinski rekord za tra\xc4\x8dni\xc4\x8dka vozila\n_START_PARAGRAPH_\nOva \xc5\xbeeljezni\xc4\x8dka pruga dr\xc5\xbei  Hrvatski brzinski rekord za tra\xc4\x8dni\xc4\x8dka vozila  (elektri\xc4\x8dna vu\xc4\x8da)._NEWLINE_Hrvatski brzinski rekord iznosi ne\xc5\xa1to malo iznad 181 km/h._NEWLINE_Rekord je postavio prototip elektri\xc4\x8dne lokomotive oznake 1 442 001 (danas jo\xc5\xa1 uvijek u komercijalnoj uporabi na tom pravcu (kao i druge lokomotive te hrvatske najmodernije serije elektri\xc4\x8dnih lokomotiva), kasnije renumeriran na 1 142)._NEWLINE_Rekord je postavljen na potezu izme\xc4\x91u gradova Novska i Nova Gradi\xc5\xa1ka.\n_START_SECTION_\nKarakteristi\xc4\x8dni kolodvori\n_START_PARAGRAPH_\ndr\xc5\xbeavna granica sa Slovenijom _NEWLINE_ odvojak prema Kumrovcu _NEWLINE_ Savski Marof _NEWLINE_ odvojak prema Zaboku _NEWLINE_ Zapre\xc5\xa1i\xc4\x87 _NEWLINE_ odvojak prema Karlovcu (koridoru V, kraku b) i Sisku preko Zagreba\xc4\x8dkog Prstena_NEWLINE_ odvojak prema Karlovcu i Sisku _NEWLINE_ Zagreb GK (Glavni grad Republike Hrvatske, Spoj sa krakom Vb, odvojak prema Karlovcu i Sisku) _NEWLINE_ odvojak prema Sisku _NEWLINE_ odvojak prema Sisku _NEWLINE_ Sesvete _NEWLINE_ Dugo Selo _NEWLINE_ odvojak prema Koprivnici, tj. koridoru V, kraku b _NEWLINE_ Ivani\xc4\x87-Grad (naftna inustrija) _NEWLINE_ Kutina (industrija gnojiva) _NEWLINE_ Banova Jaruga _NEWLINE_ odvojak prema Virovitici (promet samo do Daruvara do daljnjega zbog lo\xc5\xa1eg stanja kolosijeka) _NEWLINE_ spoj s prugom iz Siska _NEWLINE_ Novska _NEWLINE_ Nova Gradi\xc5\xa1ka _NEWLINE_ Nova Kapela \xe2\x80\x93 Batrina _NEWLINE_ odvojak prema Pleternici, dalje prema Po\xc5\xbeegi, te tako\xc4\x91er prema Na\xc5\xa1icama _NEWLINE_ Slavonski Brod (ve\xc4\x87i brzorastu\xc4\x87i grad u regiji) _NEWLINE_ odvojak prema Slavonskom \xc5\xa0amcu, krakom Vc _NEWLINE_ Strizivojna \xe2\x80\x93 Vrpolje _NEWLINE_ spoj sa krakom Vc, odvojak prema gradu Osijek preko grada \xc4\x90akovo _NEWLINE_ odvojak prema \xc5\xbdupanji _NEWLINE_ Vinkovci (nekada najve\xc4\x87e \xc5\xbeeljezni\xc4\x8dko \xc4\x8dvori\xc5\xa1te i centar pretovara roba u Europi) _NEWLINE_ odvojak prema Osijeku, lokalnom prugom Vinkovci \xe2\x80\x93 Osijek_NEWLINE_ odvojak prema Vukovaru _NEWLINE_ odvojak prema Otoku te dalje prema Bosni i Hercegovini _NEWLINE_ Tovarnik _NEWLINE_ dr\xc5\xbeavna granica s Republikom Srbijom\n_START_SECTION_\nKrak b\n_START_PARAGRAPH_\nKao krak b ove pruge se smatra dio pruge, koji se ra\xc4\x8dva malo prije Sesveta, preko Siska do Novske. Ovaj dio pruge je dulji, ali povezuje ju\xc5\xbenije krajeve Republike Hrvatske.\n_START_SECTION_\nDio trase u Srbiji\n_START_PARAGRAPH_\ndr\xc5\xbeavna granica s Republikom Hrvatskom _NEWLINE_ \xc5\xa0id _NEWLINE_ Sremska Mitrovica _NEWLINE_ Ruma _NEWLINE_ pruga do In\xc4\x91ije i Novog Sada _NEWLINE_ pruga od In\xc4\x91ije i Novog Sada _NEWLINE_ Stara Pazova _NEWLINE_ Nova Pazova _NEWLINE_ Novi Beograd _NEWLINE_ pruga do novog \xc5\xbeeljezni\xc4\x8dkog mosta _NEWLINE_ Most Sava (stari \xc5\xbeeljezni\xc4\x8dki most) _NEWLINE_ pruga od Bara _NEWLINE_ Beograd GK'